สปสช.เพิ่มบริการการแพทย์ทางไกล ดูแล 42 กลุ่มโรคผ่านแอปพลิเคชันสุขภาพ นำร่องพื้นที่ กทม. เริ่ม 26 ธ.ค.นี้
ทพ.อรรถพร ลิ้มปัญญาเลิศ รองเลขาธิการสำนักงานหลักประกันสุขภาพแห่งชาติ (สปสช.) เปิดเผยว่า บริการแพทย์ทางไกลเป็นการขยายการให้บริการแก่ผู้ป่วยนอกสิทธิบัตรทอง 30 บาท ผ่านแอปพลิเคชัน Good Doctor Technology  และ แอปพลิเคชัน Clicknic  โดยครอบคลุม 42 กลุ่มโรคและอาการ อาทิ ตาแดงจาก/ เนื้อเยื่ออักเสบ /วิงเวียน มึน / อาการ/ ไข้ ไม่ระบุชนิด /เวียนศีรษะบ้านหมุนเฉียบพลัน /การติดเชื้อโควิด-19 กลุ่มสีเขียว ที่มีอาการเจ็บป่วยเล็กน้อย โดยนำร่องบริการให้ผู้ป่วยที่เจ็บป่วยเป็นโรคทั่วไปเฉพาะในพื้นที่กรุงเทพมหานคร เริ่มให้บริการตั้งแต่บัดนี้ (26 ธันวาคม 2565) เป็นต้นไป ทั้งนี้ประชาชนสิทธิบัตรทองที่พักอาศัยอยู่ในพื้นที่ กทม. หากมีอาการเจ็บป่วยตาม 42 กลุ่มโรคและอาการ สามารถติดต่อผ่านไลน์ได้ของทั้ง 2 แอปพลิเคชัน โดยจะมีเจ้าหน้าที่แนะนำขั้นตอน เมื่อพบแพทย์ออนไลน์แล้ว จะมีการจัดส่งยาไปให้ที่บ้านหรือที่อยู่ที่ท่านพักอาศัย แต่หากผู้มีสิทธิบัตรทองที่มีหน่วยบริการประจำอยู่ต่างจังหวัด หากเดินทางมาทำธุระใน กทม.เป็นระยะเวลาหนึ่ง แล้วเกิดอาการเจ็บป่วยตาม 42 กลุ่มโรคหรืออาการดังกล่าว ก็สามารถใช้สิทธิได้  ทพ.อรรถพร ยังกล่าวเพิ่มเติมว่า ในปี 2566 นอกจากการเข้าถึงการรักษาพยาบาลแล้ว ทางสปสช.จะขยายการสร้างเสริมสุขภาพป้องกันโรค อาทิ การตรวจคัดกรองต่างๆ การฝากครรภ์ การดูแลบุตรในครรภ์ การฉีดวัคซีน ผ่านแอปพลิเคชั่นเป๋าตัง โดยจะเริ่มตั้งแต่วันที่ 1 มกราคม 2566 เป็นต้นไป ทั้งนี้สามารถสอบถามเพิ่มเติมได้ที่ สายด่วน สปสช. 1330